เรียนรู้ทักษะใหม่ๆ ใช้เวลาว่างให้เป็นประโยชน์ สนุกสนานกับเพื่อนๆ และครอบครัว
คุณสามารถสร้างเว็บไซต์ขึ้นใหม่ได้ตั้งแต่แรกด้วย HTML หรือคุณจะศึกษาการสร้างเว็บไซต์แบบไม่ต้องมีทักษะภาษาคอมพิวเตอร์ในแพลตฟอร์มเผยแพร่เว็บไซต์อย่าง WordPress ก็ได้ อ่านคู่มือออนไลน์ฟรีหรือดูวิดีโอใน YouTube เพื่อเรียนรู้พื้นฐานการก่อตั้งเว็บไซต์ เว็บไซต์เพื่อการศึกษาอย่าง Udemy และ Coursera ก็มีคอร์สพื้นฐานที่สอนการสร้างเว็บไซต์ด้วย  นอกจากนี้คุณก็อาจจะทำบล็อกส่วนตัวจากบล็อกกิงแพลตฟอร์มฟรีอย่าง WordPress Tumblr หรือ Blogger เพื่อเผยแพร่งานเขียน รูปภาพ หรือวิดีโอของคุณ พอเว็บไซต์ของคุณเสร็จและใช้งานได้แล้ว ลองเผยแพร่ภาพถ่าย วิดีโอ หรืองานเขียนของตัวเองลงไป คุณสามารถแชร์ลิงค์เว็บไซต์ของคุณในโซเชียลมีเดียเพื่อสร้างแบรนด์ส่วนตัวได้ ซึ่งเป็นประโยชน์ต่อการสมัครเรียนต่อหรือสมัครงาน แทบจะไม่มีอะไรสนุกไปกว่าการพูดอีกภาษาได้อีกแล้ว และถ้าจะให้สนุกสุดๆ ก็ต้องเลือกภาษาที่คุณสนใจอยากเรียนมาตลอด จากนั้นก็หาแหล่งเรียนรู้ออนไลน์ ถ้าการลงเรียนเป็นคอร์สดูจริงจังเกินไปสำหรับปิดเทอมหน้าร้อน ก็ลองเรียนรู้ภาษาใหม่ด้วยตัวเองดู คุณสามารถเรียนภาษาขั้นพื้นฐานได้ด้วยการดาวน์โหลดแอพเรียนภาษาและเรียนให้ครบทุกบทเรียน  คุณอาจจะดูมิวสิกวิดีโอและภาพยนตร์เป็นภาษาใหม่เพื่อทดสอบความเข้าใจของตัวเอง นอกจากนี้ก็ให้มองหาโอกาสที่จะได้สัมผัสกับภาษาใหม่ในชุมชนของคุณด้วย เช่น ถ้าคุณเรียนภาษาฝรั่งเศส ก็ให้ดูหนังสือพิมพ์ท้องถิ่นแจกฟรีว่ามีกิจกรรมเกี่ยวกับวัฒนธรรมฝรั่งเศสในพื้นที่ของคุณหรือเปล่า ไม่มีอะไรที่ทำให้คนในครอบครัวแปลกใจและตื่นเต้นได้มากกว่าวัยรุ่นที่ทำอาหารเป็นอีกแล้ว ติดต่อศูนย์ชุมชนในพื้นที่เพื่อดูว่ามีสอนทำอาหารบ้างหรือเปล่า และในช่วงหน้าร้อนก็อาจจะมีคอร์สสอนทำอาหารสำหรับวัยรุ่นโดยเฉพาะก็ได้  แต่ถ้าแถวบ้านไม่มีที่ไหนเปิดคอร์สสอนทำอาหารเลย คุณก็ยังฝึกฝนด้วยตัวเองได้ แค่เอาหนังสือทำอาหารของครอบครัวมานั่งดู เลือกเมนูที่ดูน่าอร่อย หาวัตถุดิบ แล้วทำตามขั้นตอน คุณอาจจะทำอาหารตามรายการทำอาหารออนไลน์เพื่อฝึกทักษะการทำอาหารก็ได้ คุณอาจจะอยากอยู่กลางแจ้งในช่วงหน้าร้อนถ้าคุณชอบเล่นกีฬาอยู่แล้ว ลองเล่นกีฬาประเภทเดี่ยวอย่างเทนนิส ว่ายน้ำ หรือกอล์ฟดู มหาวิทยาลัยใกล้บ้าน วิทยาลัยชุมชน และสโมสรกีฬาเป็นสถานที่ที่เหมาะจะไปหาคอร์สเรียนสำหรับผู้เริ่มต้นมากที่สุด  การหัดเล่นกีฬาประเภทเดี่ยวในช่วงปิดเทอมหน้าร้อนเป็นวิธีที่ดีในการรักษาร่างกายให้แข็งแรง โดยเฉพาะอย่างยิ่งถ้าตอนเรียนคุณเล่นกีฬาประเภททีมอยู่แล้ว ถึงแม้ว่าตามปกติคุณก็ไม่ได้เล่นกีฬาเวลาอยู่ที่โรงเรียนอยู่แล้ว แต่การลงคอร์สกีฬาในช่วงหน้าร้อนจะทำให้คุณหุ่นดีและเสริมสร้างความภาคภูมิใจในตัวเองอีกด้วย นอกจากนี้การเล่นกีฬาประเภทเดี่ยวยังมีผลต่อการสมัครเรียนต่อในระดับมหาวิทยาลัยด้วย เช่นเดียวกับการเล่นกีฬา การเล่นเครื่องดนตรีเป็นวิธีที่ดีที่จะช่วยเสริมสร้างความภาคภูมิใจในตัวเอง หน้าร้อนเป็นช่วงเวลาที่ดีที่จะได้หัดเล่นเครื่องดนตรีที่คุณสงสัยมาตลอดว่ามันเล่นอย่างไร ไม่ว่าจะเป็นกีตาร์ กลอง หรือเปียโน ปรึกษาพ่อแม่เรื่องที่ว่าคุณอยากเรียนดนตรี เพราะพ่อแม่อาจจะต้องจ้างครูส่วนตัวให้คุณ  การเรียนดนตรีต้องใช้เวลาและสมาธิ เพราะฉะนั้นก่อนที่จะซื้อหรือยืมเครื่องดนตรีและจ่ายค่าเรียน ให้คิดถึงกิจกรรมหน้าร้อนอื่นๆ ที่ครอบครัววางแผนไว้ด้วย คุณสามารถหัดเล่นเครื่องดนตรีด้วยตัวเองได้หากคุณไม่มีเงินมากพอที่จะจ้างครูมาสอนส่วนตัว หนังสือและวิดีโอสอนเล่นดนตรีเป็นแหล่งเรียนรู้ที่ดีที่จะช่วยสอนการเล่นเครื่องดนตรีขั้นพื้นฐานให้คุณได้ สวนสาธารณะหรือศูนย์นันทนาการใกล้บ้านมักจะมีรายการคอร์สศิลปะและงานฝีมือในช่วงหน้าร้อนสำหรับวัยรุ่น ห้องสมุด ร้านขายอุปกรณ์งานประดิษฐ์ และธุรกิจในท้องถิ่นบางครั้งก็มีคอร์สศิลปะและงานฝีมือสำหรับวัยรุ่นในช่วงหน้าร้อนด้วยเช่นกัน ข้อดีของคอร์สศิลปะและงานฝีมือคือมันไม่แพงและสั้นด้วย เพราะฉะนั้นคุณสามารถลงหลายๆ คอร์สได้ตลอดช่วงหน้าร้อน   คุณสามารถลงเรียนคอร์สออนไลน์และติดตามบทเรียนออนไลน์ได้ถ้าคุณอยากลองทำงานศิลปะและงานฝีมือที่บ้านมากกว่า ไม่ว่าจะเป็นการทำเทียนหรือการพับกระดาษแบบโอริกามิ คุณสามารถเก็บผลงานของคุณไว้อวดครอบครัวและเพื่อนๆ ได้ตอนหมดหน้าร้อน เริ่มจากการพูดคุยกับครูแนะแนวก่อนว่าคุณอยากหางานทำช่วงปิดเทอมหน้าร้อน ครูแนะแนวมักจะรู้ดีกว่าใครว่ามีงานช่วงหน้าร้อนในพื้นที่ที่วัยรุ่นทำได้บ้างหรือเปล่า ครูแนะแนวอาจจะช่วยคุณทำเรซูเมได้ด้วย และคุณก็อาจจะถามพ่อแม่ ญาติ และเพื่อนๆ ของครอบครัวว่ามีงานอะไรที่วัยรุ่นสามารถทำได้ในที่ทำงานของพวกเขาหรือเปล่า  คุณอาจจะลองไปเคาะประตูตามร้านต่างๆ ในละแวกบ้านเพื่อดูว่ามีร้านไหนจ้างวัยรุ่นทำงานในช่วงหน้าร้อนบ้างหรือเปล่า ร้านอาหารและร้านค้าปลีกมักจ้างเด็กวัยรุ่นในช่วงหน้าร้อน เพื่อให้ปิดเทอมหน้าร้อนของคุณคุ้มค่าที่สุด ให้สมัครงานที่คุณน่าจะสนุกกับมัน เช่น ถ้าคุณรักสัตว์ ก็ลองสมัครงานพาร์ทไทม์ที่ร้านสัตว์เลี้ยงดูสิ ถ้าคุณรับจ้างดูแลเด็กหรือตัดหญ้า ก็แสดงว่าคุณเป็นนายตัวเองอยู่แล้ว เพราะฉะนั้นทำไมไม่ทำให้มันเป็นเรื่องเป็นราวขึ้นมาเลยล่ะ เริ่มจากการทำใบปลิวเกี่ยวกับบริการของคุณและแจกไปทั่วละแวกบ้าน การตั้งค่าบริการจะช่วยให้คุณรู้แน่ว่าคุณต้องคิดค่าบริการลูกค้าเท่าไหร่  เขียนนัดหมายลงในสมุดบันทึกหรือใส่ลงไปในแอพนัดหมาย คุณจะได้ไม่ลืมงานที่คุณรับปากไว้แล้ว ไอเดียธุรกิจสำหรับวัยรุ่นก็เช่น การทำความสะอาดห้องเก็บของ ล้างรถ พาสุนัขไปเดินเล่น ให้อาหารสัตว์เลี้ยงเวลาที่เจ้าของไม่อยู่บ้าน และช่วยทำงานบ้านให้ผู้สูงอายุ ลองคิดถึงงานที่คุณอยากทำหลังเรียนจบมหาวิทยาลัย จากนั้นคุณกับพ่อแม่ ครู และครูแนะแนวก็จะต้องช่วยกันหาบริษัทที่รับเด็กฝึกงานชั้นมัธยมในช่วงหน้าร้อน เช่น ถ้าคุณคิดว่าจะทำสตาร์ทอัพเทคโนโลยีหลังจบมหาวิทยาลัย คุณก็อาจจะพยายามหาที่ฝึกงานที่บริษัทเทคโนโลยีใกล้บ้าน  คุณอาจจะไม่ได้เงินจากการฝึกงาน แต่มันมีคุณค่ามหาศาล นอกจากจะได้ประสบการณ์แล้ว คุณอาจจะได้หนังสือรับรองที่ดีจากหัวหน้าสำหรับเข้าศึกษาต่อในระดับมหาวิทยาลัยหรือในอนาคตก็อาจจะได้งานประจำก่อนใครเพื่อน เลือกโอกาสในการเป็นอาสาสมัครจากสิ่งที่คุณให้ความสำคัญมากที่สุด ถ้าคุณเป็นคนรักสัตว์ คุณก็อาจจะไปเป็นอาสาสมัครที่ศูนย์พักพิงสัตว์แถวบ้าน ถ้าคุณชอบอยู่กับคนแก่ คุณก็อาจจะไปเป็นอาสาสมัครที่บ้านพักคนชราในท้องถิ่น ลองติดต่อไปยังองค์กรที่ไม่แสวงผลกำไรในชุมชนเพื่อให้คุณได้เริ่มต้นการเป็นอาสาสมัครในช่วงหน้าร้อน พยายามเขียนบันทึกประสบการณ์การฝึกงานเอาไว้ คุณสามารถเอาประสบการณ์เป็นแรงบันดาลใจในการเขียนเรียงความสมัครเรียนต่อในมหาวิทยาลัยหรืองานเขียนอื่นๆ ในโรงเรียนได้ ความคิดเรื่องการเรียนในมหาวิทยาลัยเป็นอะไรที่น่าตื่นเต้นมาก โดยเฉพาะอย่างยิ่งถ้าคุณกำลังจะขึ้นม.5 หรือม.6 ทุกมหาวิทยาลัยมีเว็บไซต์ของตัวเอง เพราะฉะนั้นให้เริ่มจากการเข้าไปที่เว็บไซต์ของมหาวิทยาลัยที่มีวิชาเอกที่คุณสนใจก่อน นอกจากนี้คุณยังสามารถเข้าไปที่เว็บไซต์ด้านการศึกษา เช่น เด็กดี.คอม เพื่อหาข้อมูลเกี่ยวกับมหาวิทยาลัยว่าค่าเทอมเท่าไหร่และนักศึกษาที่นั่นคิดอย่างไรกับมหาวิทยาลัยของตัวเอง  กลุ่มเครือข่ายสังคมบนเว็บไซต์อย่าง Facebook เป็นที่ที่เหมาะจะหาข้อมูลเกี่ยวกับมหาวิทยาลัย เวลาที่พูดคุยกับนักศึกษาในโซเชียลมีเดีย ให้บอกว่าคุณเป็นเด็กมัธยมที่อยากจะเรียนรู้เกี่ยวกับมหาวิทยาลัยของพวกเขาให้มากขึ้น คุณอาจจะขอให้พ่อแม่พาคุณไปดูมหาวิทยาลัย ถ้าพวกท่านเห็นด้วย ก็อาจจะจัดทริปขับรถเที่ยวสนุกๆ แวะดูมหาวิทยาลัยสักแห่งสองแห่งก็ได้ สถานที่ที่คุณเลือกไปควรอยู่ในจังหวัดตัวเองหรือจังหวัดใกล้ๆ คุณอาจจะไปสถานที่ที่คุณไม่เคยไปมาก่อนหรือสถานที่ที่คุณไม่ค่อยได้ไป ซึ่งก็ยังช่วยเติมเต็มความสนุกได้อยู่ แม้แต่สถานที่ที่คุณไปบ่อยๆ ก็ยังมอบประสบการณ์ใหม่ๆ ให้คุณได้ถ้าคุณสำรวจมันจากมุมมองใหม่  เช่น ถ้าคุณมักจะเดินผ่านพิพิธภัณฑ์ท้องถิ่นไปเฉยๆ ช่วงหน้าร้อนก็หาเวลาเข้าไปเดินดูของที่จัดแสดงข้างในบ้าง สถานที่ทางประวัติศาสตร์ สวนสาธารณะและพื้นที่นันทนาการ เส้นทางการเดินเล่นและเดินระยะไกล ฟาร์มที่เปิดให้คนเข้าไปเยี่ยมชม และสวนสนุกก็เป็นสถานที่ที่น่าไปสำรวจ คุณอาจจะวางแผนไปห้างหรือโรงภาพยนตร์เปิดใหม่ที่คุณไม่เคยไปมาก่อนก็ได้ คุณอาจจะนั่งรถเมล์หรือรถไฟโดยสารเพื่อให้คุณได้เจอสถานที่ท่องเที่ยวในพื้นที่ที่คุณไม่เคยเห็นมาก่อน อย่าลืมถ่ายภาพการผจญภัยของคุณกลับมาเยอะๆ ไว้เอามาอวดเพื่อน การออกไปขี่จักรยานช่วงเย็นที่อากาศอบอุ่นในหน้าร้อนเป็นการออกกำลังกายที่ดีและยังเป็นกิจกรรมที่ทั้งครอบครัวได้สนุกสนานไปพร้อมกัน ขี่จักรยานอย่างระมัดระวังและขี่เฉพาะในเส้นทางจักรยานที่เป็นที่นิยมในชุมชนเท่านั้น และคุณสามารถทำให้กิจกรรมนี้น่าสนใจได้ด้วยการขี่จักรยานไปตามเส้นทางให้ไกลขึ้นอีกนิดทุกครั้งที่ออกไป ถ้าคุณกับเพื่อนๆ ไม่มีจักรยานก็เช่าเอา ไม่ใช่ทุกชุมชนจะมีจักรยานให้เช่า แต่ถ้าในชุมชนของคุณมีก็ให้เช่าเอา รวมกลุ่มกับวัยรุ่นคนอื่นๆ และวางแผนมาเล่นเกมตอนกลางคืนด้วยกัน โดยที่อาจจะมีแต่วัยรุ่นอย่างเดียวหรือจะจัดงานออกมาให้เหมาะกับคนทุกวัยก็ได้ เกมที่เหมาะกับคนกลุ่มใหญ่ได้แก่การเล่นฮอกกี้บนถนน ดอดจ์บอล วิฟเฟิลบอล และฟริสบี้ จุดประสงค์ของงานนี้คือเพื่อความสนุก เพราะฉะนั้นให้หาเกมที่ไม่ต้องใช้ทักษะหรือร่างกายที่แข็งแรงมากนัก  คุณอาจจะวางแผนเล่นเกมกระดานหรือเกมไพ่ก็ได้ โดยเฉพาะอย่างยิ่งถ้าเป็นกลุ่มเล็ก คุณอาจจะกระจายข่าวเรื่องการนัดเล่นเกมกันตอนกลางคืนในละแวกบ้านในเว็บไซต์เครือข่ายสังคมออนไลน์ที่คุณชอบ พยายามให้ทุกคนที่มาร่วมงานนำเครื่องดื่มหรือขนมมาที่งานด้วย การนัดดูภาพยนตร์ด้วยกันตอนกลางคืนสามารถวางแผนได้ง่ายเนื่องจากมีบริการสตรีมมิ่งวิดีโอ การนัดดูภาพยนตร์ด้วยกันให้สนุกไม่ต้องใช้อะไรมากนอกจากผ้าห่ม หมอน และขนม คุณอาจจะจัดงานดูภาพยนตร์ตอนกลางคืนด้วยกันกับญาติสนิท และแยกอีกคืนที่มีแต่คุณกับเพื่อนๆ ก็ได้ ถ้าคุณมีโปรเจ็กเตอร์หรือมีคนรู้จักที่คุณขอยืมโปรเจกเตอร์จากเขาได้ คุณก็อาจจะติดตั้งจอฉายภาพยนตร์กลางแจ้ง การฉายภาพยนตร์ในสวนหลังบ้านเป็นกิจกรรมที่สนุกมากๆ ในคืนที่อากาศร้อน หน้าร้อนไม่มีทางสมบูรณ์แบบได้ถ้าไม่มีการทำอาหารนอกบ้านข้างแม่น้ำในชุมชน แต่ถ้าชุมชนของคุณไม่มีแม่น้ำ จะไปทำในสวนสาธารณะก็ได้เหมือนกัน คุณอาจจะช่วยพ่อแม่ที่หัวหมุนอยู่แล้วจัดการเรื่องรายการสิ่งที่ต้องทำสำหรับการออกไปทำอาหารข้างนอก จากนั้นก็กระจายงานให้สมาชิกในครอบครัวแต่ละคนทำ  เช่น ให้คนหรือสองคนจัดการเรื่องตกแต่ง อีกคนวางแผนเรื่องเกม และอีกคนทำคัพเค้ก คุณอาจจะไปที่พื้นที่นันทนาการแห่งนั้นก่อนเพื่อดูว่าค่าเข้าเท่าไหร่และมีกฎการใช้สวนสาธารณะอย่างไรบ้าง เช่น กฎเรื่องการใช้เตาปิ้งย่าง เพื่อไม่ให้เกิดเรื่องไม่คาดคิดในวันที่จะออกไปทำอาหารนอกบ้าน
สร้างเว็บไซต์เพื่อศึกษาเกี่ยวกับการเผยแพร่เว็บ. เรียนภาษาเพื่อหาเพื่อนใหม่. ลงคอร์สทำอาหารเพื่อฝึกทักษะการทำอาหาร. ลองเล่นกีฬาใหม่ๆ เพื่อให้ร่างกายแข็งแรง. เล่นเครื่องดนตรีเพื่อให้รู้สึกถึงความสำเร็จ. ลงคอร์สศิลปะและงานฝีมือเพื่อให้คุณได้ใช้ความคิดสร้างสรรค์มากขึ้น. หางานเพื่อให้ได้เงิน. เริ่มทำธุรกิจเพื่อให้ได้ประสบการณ์การเป็นผู้ประกอบการ. หาที่ฝึกงานเพื่อวางแผนเส้นทางอาชีพ. เป็นอาสาสมัครเพื่อสร้างความแตกต่างในชุมชน. ศึกษาข้อมูลเกี่ยวกับมหาวิทยาลัยเพื่อดูว่าที่ไหนเหมาะกับคุณ. วางแผนไปเที่ยววันเดียวกลับเพื่อหาสถานที่ท่องเที่ยวในท้องถิ่น. ออกกำลังกายด้วยการขี่จักรยานตอนเย็น. จัดงานเล่นเกมตอนกลางคืนในละแวกบ้านเพื่อทำความรู้จักกับเพื่อนบ้าน. จัดงานดูภาพยนตร์ตอนกลางคืนเพื่อชมภาพยนตร์เรื่องล่าสุด. ทำอาหารนอกบ้านข้างแม่น้ำเพื่อเพลิดเพลินไปกับสีสันของหน้าร้อน.
https://www.wikihow.com/Make-the-Most-of-Your-Summer-Vacation-(for-Teens) https://www.wikihow.com/Make-the-Most-of-Your-Summer-Vacation-(for-Teens) https://www.wikihow.com/Make-the-Most-of-Your-Summer-Vacation-(for-Teens)
Learning New Skills Being Productive Having Fun with Friends and Family